সকাল ৮টার দিকে সূর্যের দেখা মিলতো। তখন আমার পায়ের ও তেজ বাড়তো। কখনও বা উঠতি পথে আটকে যেত আমার পা। আমি যে কত দুর্বল তার প্রতিফলন পেয়েছি প্রতি বার। যে বার প্রথম পাহাড়ে গেলাম সে বার তো আমার অবস্থা মৃতপ্রায়। গেল বারও বেশ কষ্ট হয়েছিল, আমাকে ঠান্ডা থেকে বাঁচাবার জন্য সবার কি আপ্রান চেষ্টা। তবে মাঝ পথে আটকে যাবার মত কোন ঘটনা ঘটেনি কখনও। আমার দূর্বলতা আমাকে তাড়িয়ে নিয়ে গেছে প্রতিটি বার, শেষ দেখার তাড়ায়। তাই প্রতিটি শেষ আমার চেনা।